سەرۆک نێچیروان بارزانی لە تویتیگ لەبان تویتەر نویسان: وە بوونەی رووژ جەهانی زوان داڵگی، دووپات لەبان مقیەتیکردن زوان کوردی و گشت زوان و زاراوەیل لە کوردستان کەیمن.
وتیش: سڵاو لەو قەڵەمەیلە ک خزمەت زوان داڵگی کەن، و لەوانەگ مقیەتیکردن هەمەڕەنگی زوان و کەلتورەیل لە کوردستان کەن، و کار ئەرا وەیەکەوژیان کەن.
وەی بوونە، سەرۆک حکومەت هەرێم کوردستانیش لەبان تویتەر نویسان: پیرووزبایی لە گشت نەتەوە و پیکاتەیل لە هەرێم کوردستان وە بوونەی رووژ جەهانی زوان داڵگی کەم.
وتیش: مقیەتیکردن زوان داڵگی و ئەوزەڵکردنی ئەرکە لەبان گشتمان.
مەسرور بارزانی هەمیش وت: لە خوەمەو دەسوەپی کەم، و لەئمڕوو لەوەلا پۆستەیل وە زوان کوردی زیاتر نویسم.
